”Ympyrän kiertäjä”
Ihmislapsi eespäin kiirehtää,
 tietämättä mihin kiire, miksi.
 Turha touhu! Iäisyyskin siksi
 säälivästi hälle hymähtää.

 Katseensa hän tiehen kiinnittää,
 ettei eksyis pimeässä harhaan;
 päättyessä ponnistuksen parhaan
 lähtökohtaansa vain kerkiää.

 Ihmislapsi, ole iloinen,
 älä väsy, vaikka tiedät sen,
 että kierrät yhtä ympyrätä.

 Tiedä, että kiirehtiessäsi
 muistakkaan et kerran pettyväsi
 arvostellessasi elämätä.

1913.